“ไทย-ไลซาท” มอบถังขยะอินทรีย์ หนุนสังคมลดขยะมูลฝอย
“ไทย-ไลซาท” เครือ UV มอบถังขยะอินทรีย์ ในโครงการจัดการขยะมูลฝอย หวังช่วยลดปริมาณขยะมูลฝอย
“ไทย-ไลซาท” เครือ UV มอบถังขยะอินทรีย์ ในโครงการจัดการขยะมูลฝอย หวังช่วยลดปริมาณขยะมูลฝอย
17 เม.ย. 2566

นายทวิชชัย วัฒนพิศิษฐ ผู้จัดการโรงงาน บริษัท ไทย-ไลซาท จำกัด ในเครือบริษัท ยูนิเวนเจอร์ จำกัด (มหาชน) หรือ UV เป็นตัวแทนมอบถังขยะอินทรีย์ ในโครงการจัดการขยะมูลฝอย ประจำปี 2566 ให้แก่องค์การบริหารส่วนตำบลสามบัณฑิต จ.พระนครศรีอยุธยา เพื่อร่วมเป็นส่วนหนึ่งในการสนับสนุนชุมชนและสังคม ในการลดปริมาณขยะมูลฝอย เพื่อร่วมอนุรักษ์ทรัพยากรธรรมชาติ และดูแลสิ่งแวดล้อม โดยมี สุเมธ ภิญโญรัตนโชติ ปลัดองค์การบริหารส่วนตำบลสามบัณฑิต เป็นผู้แทนรับมอบ